Смаляны (Пружанскі раён)

Смаля́ны (трансліт.: Smaliany, руск.: Смоляны) — вёска ў Беларусі, у Пружанскім раёне Брэсцкай вобласці. Уваходзіць у склад Лінаўскага сельсавета. У 1940—2002 гадах цэнтр Смалянскага сельсавета. Геаграфія Знаходзіцца за 8 км у напрамку на ўсход ад горада Пружаны, за 93 км ад Брэста, за 16 км ад чыгуначнай станцыі Аранчыцы. Насельніцтва 2001 год — 191 жыхар, 79 двароў. Памятныя мясціны Брацкая магіла савецкіх воінаў і ахвяр фашызму. Валун-следавік каля паўночна-ўсходняй ускраіны вёскі размешчаны на скрыжаванні дарог. Памеры яго наступныя: даўжыня — 100 см; дыяметр — 72 см; вышыня — 102 см. Мясцовая легенда абвяшчае, што сляды тут пакінула Маці Божая. Да гэтага каменя ходзяць маліцца. І яшчэ прыносяць манеты, а ваду, якая назапашваецца ў «следзе», лічаць гаючай. Павер’е абвяшчае, што адной невідушчай жанчыне з вёскі Загор’е прысніўся сон, у якім ёй было сказана: «Ідзі да Смалян, там у даліне ляжыць камень. На камені слядок ёсць, вазьмі ваду з гэтага слядка і памый вочы». Пасля таго сну ўзяла сляпая правадніка і пайшлі яны да Смалянаў. Праваднік знайшоў камень у даліне. Ён быў цалкам у зямлі, на паверхні быў толькі той бок валуна, на якім быў слядок. Жанчына вадой са следу памыла вочы і стала відушчая. З таго часу і сталі хадзіць людзі да гэтага каменя і пакланяцца яму. Зноскі Літаратура Смаляны // Беларуская энцыклапедыя: У 18 т. Т. 15: Следавікі — Трыо / Рэдкал.: Г. П. Пашкоў і інш. — Мн. : БелЭн, 2002. — Т. 15. — С. 49. — 552 с. — 10 000 экз. — ISBN 985-11-0035-8. — ISBN 985-11-0251-2 (т. 15). Спасылкі На Вікісховішчы ёсць медыяфайлы па тэме Смаляны (Пружанскі раён)